*Projekts*

2018.gada \_\_\_.\_\_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_ \_\_.§)

**Grozījumi Ministru kabineta 2017.gada 12.septembra noteikumos Nr.557 “Noteikumi par valsts nodevu par vīzas, uzturēšanās atļaujas vai Eiropas Savienības pastāvīgā iedzīvotāja statusa Latvijas Republikā pieprasīšanai iesniegto dokumentu izskatīšanu un ar to saistītajiem pakalpojumiem”**

Izdoti saskaņā ar

[Imigrācijas likuma](http://likumi.lv/doc.php?id=49641)

6.pantu un likuma “Par Eiropas Savienības pastāvīgā iedzīvotāja statusu Latvijas Republikā” 4.panta otro daļu

Izdarīt Ministru kabineta 2017.gada 12.septembra noteikumos Nr.557 “Noteikumi par valsts nodevu par vīzas, uzturēšanās atļaujas vai Eiropas Savienības pastāvīgā iedzīvotāja statusa Latvijas Republikā pieprasīšanai iesniegto dokumentu izskatīšanu un ar to saistītajiem pakalpojumiem” (Latvijas Vēstnesis, 2017, 187.nr.) šādus grozījumus:

1. izteikt 2.2.apakšpunktu šādā redakcijā:

“2.2. par pieteikuma izskatīšanu trīs darbdienu laikā vai par tāda pieteikuma izskatīšanu, kas iesniegts mazāk nekā trīs darbdienas pirms likumīgā uzturēšanās termiņa Latvijas Republikā beigām, – 120 *euro*.”;

1. izteikt 5.2.apakšpunktu šādā redakcijā:

“5.2. Eiropas Savienības zilās kartes pieprasīšanai iesniegto dokumentu izskatīšana ārzemniekam un termiņuzturēšanās atļaujas pieprasīšanai iesniegto dokumentu izskatīšana viņa ģimenes loceklim:

5.2.1. 10 darbdienu laikā – 100 *euro*;

5.2.2. piecu darbdienu laikā – 200 *euro*;”;

3. izteikt 9.punktu šādā redakcijā:

“9. Valsts nodeva par papildu tiesību uz nodarbinātību piešķiršanu gadījumos, kad netiek iesniegts pieteikums jaunas uzturēšanās atļaujas pieprasīšanai, - 20 *euro*.”;

1. Aizstāt 11.8.apakšpunktā vārdus un skaitli „šo noteikumu 2.punktā” ar vārdiem un skaitļiem „šo noteikumu 2.1.apakšpunktā”;
2. Aizstāt 11.17.apakšpunktā vārdus un skaitli „šo noteikumu 2. un” ar vārdiem un skaitļiem „šo noteikumu 2.1.apakšpunktā un”;
3. Aizstāt 11.23.apakšpunktā vārdus un skaitli „šo noteikumu 2. un” ar vārdiem un skaitļiem „šo noteikumu 2.1.apakšpunktā un”.

 Ministru prezidents                                           Māris Kučinskis

Iekšlietu ministrs                                               Rihards Kozlovskis

Iekšlietu ministrs Rihards Kozlovskis

Vīza: valsts sekretārs Dimitrijs Trofimovs

31.05.2018.

I. Briede, 67219546

[ilze.briede@pmlp.gov.lv](mailto:ilze.briede@pmlp.gov.lv)